قوربان بایرامی، حیاتیمیزدا نیین واجیب اولدوغونو خاطیرلامالیییق و اؤنجه لیک‌لریمیزی دوغرو اولا‌راق معین ائتمییمیز اوچون وئریلمیش بیر فورصت. الله ا و بیر-بیریمیزه یاخینلاشماغا وسیله اولا‌جاق بیر نعمت‌دیر.
موسلمان‌لار، بو گون قوربان بایرامینی یعنی حج، فداکارلیق، تسلیمیت و باغلی‌لیق گونونو تبریک ائدیرلر. بو گون، حضرت ایبراهیمین، گله‌جک نسیل‌لر اوچون بیر اؤرنک تشکیل ائده‌رک، الله ا اولان باغلی‌لیغینی ثبوت ائتدیگی گون. سئوینج، تبریک و آنما گونو. آنجاق، ایسلام دونیاسی‌نین بو آن ایچینده اولدوغو حقیقت‌لر نظره آلیندیقدا، اؤزوموزه، ایبراهیم پیغمبرین اؤز ایمتحانیندا قارشی-قارشییا اولدوغو میدان اوخوماغی آنلاییب باشا دوشموروک، بونون مسئولیتینی داشیییب آپارمیریق، سوال وئرمییمیز لازیم‌دیر.
حج، اینانان‌لارین، دگرسیز، ساده و اگویست اولان هر بیر شئیین دیگرینه کئچمک اوچون کعبه نی طواف ائتدیگی، اوجا بیر آدانمیشلیک حرکیتی. حج ذاتن اؤزو اوّلین‌دن سونونا قدر بیر سیناق‌دیر. حاجی‌لار عرفاتدا حاضیر اولاندا، اساسیندا هامیمیزین بو دونیادا گؤردوک‌لریمیزدن حسابی سورولماق اوچون توتاجاغیمیزا آن اولان قیامت گونونو جانلاندیریرلار. موسلمان‌لار گونده بئش دفعه کعبه‌یه دؤنه‌رک، الله ین حضوروندا تام صداقتله دورا‌راق، ناماز قیلیرلار. آنجاق، عرفاتدا امین-آمان‌لیقدا دایانماق، بو تسلیمیتی داها دا یوکسک سویه‌یه داشیییر.
عید الآضحی، بعضی دیل‌لرده "قوربان بایرامی دا آدلاندیریرلار. حضرت ایبراهیمین الله ا اولان تام تسلیمیت، اؤز اوغلونو بئله فدا ائتمگی قبول ائده‌رک گؤسترمه‌سی‌نین آردین‌دان، اوغلو ایسماعیلین اوزینه قوربان ائتمه‌سی اوچون وئریلن قوربان‌لیق قوزویا ایستیناد ائدیر.
"قوربان" سؤزو یاخین‌لاشماق معناسینی کؤک فعلین‌دن گلیر. و ایلاهی، دیندار حرکت ائده‌رک اللها یاخینلاشدیغیمیز اساس دوشونجه سینه اساس‌لانیر. اؤز اگویست طرفدارلاریمیزی فداع ائده‌رک، پیس و اخلاق‌سیز داورانیش‌لاردان چکینه‌رک، اللها یاخین‌لاشیریق. بو، بوتون دونیوی ناعلیت‌لرین و زؤوق‌لرین اوزرینده و خاریجینده بیر حال‌دیر. قلب‌لریمیزی لیاقت‌لی و گؤزل ائدر و بو دا، دونیا هامیمیز اوچون داها الوئریش‌لی بیر یئر حالینا گتیرمیین آچاری‌دیر.
قوربان بایرامی، سوسیال قارشی‌لیق‌لی تأثیرده ائتمک اوچون ده بیر فورصت‌دیر همچینین. بایرام، اینسان‌لارا، سوسیال و ایقتیصادی ایستاتوس‌لارینا، زنگین‌لیک‌لرینه، یا دا یوخسوللوق، عرق‌لرینه و یا رنگ‌لرینه آسی‌لی تانری‌نین حضوروندا برابر اولدوق‌لاری‌نین بیر داها خاطیرلادیلدیغی بیر گون‌دور. صاحب اولدوق‌لاری هر شئیی بؤلوشه‌رک بیر آرایا گلدیک‌لری گون‌دور. قوهوم‌لارین و قونشولارین ائولره دعوت ائدیلمه‌سی، کاسیب‌لارین بسلمه‌سی، یاش‌لی‌لاری زیارت ائتمک، یئتیم و احتیاج صاحبی هر کسه یاردیم ائدیلمه‌سی بایرامدا تشویق ائدیلن عمل‌لردیر. اللها روحن یاخین‌لاشماق، اینسان‌لاری سوسیال اولا‌راق بیر آرایا گتیریر.
بون‌لار پرینسیپده اولماسی لازیم اولان‌لار، آنجاق، بو گونون ایسلام دونیاسیندا بون‌لارین نه قدری‌نین حقیقی اولدوغو ایسه تامامیله باشقا بیر حکایه. ساواش‌لار، موناقیشه‌لر، یوخسوللوق، جهالت، قاچیرماسی دولاندیرجیلیغی، زوراکی‌لیق، بؤلگه سل رقابت، قایناق‌لارین سوی-ایستیفاده ائدیلمه‌سی، بیرلیک غیری-اوبژکتیو‌لیک و دیگر بیر چوخ مسئله، شرق‌دن غربه، زنگین‌دن کاسیبا بوتون موسلمان جمعیت‌لری بیر وبا کیمی اله کئچیرمیش وضعیتده ایسلام دونیاسی‌نین بوگونکو رسمی هئچ ده پارلاق دئییل. و بیز، بو حقیقتله، طرف‌سیز بیر آیدین‌لیق، صمیمی‌لیک و دوروستلوکله اوزلشمک مجبوریتیندییک.
قلب‌لرین و دوشونجه‌لرین بیر اولماماسی، بیر چوخ موسلمان اؤلکه‌ده باش وئرن اجتماعی و سیاسی چاتیشمانین باش‌لیجا سببی‌دیر. خاریجی موداخیله‌لر و مانیپولاسیون‌لار دا بلی، ضرر وئریجی و ثابت‌لیگی پوزوجو رولا مالیک‌دیرلر. بونو کیمسه اینکار ائتمز. آنجاق، بوتون بو گوجلر، موسلمان جمعیت‌لر، اونلارا ایجازه وئردیگی اؤلچوده تأثیرلی‌دیر. جمعیت‌لریمیزین ایچین‌دن و خاریجین‌دن گلن مانیپولاتؤرلره و تخریباتچی‌لارا قارشی گوج‌لو تدبیرلر گؤرمک مجبوریتیندییک. آنجاق، یئنه ده اؤز سهو‌لریمیز اوچون باشقا‌لارینی گوناهلان‌دیرا‌راق وضعیتیمیزدن ممنون اولمامالییق. گوناهی یالنیز خاریج اولان‌لارین اوستونه آتماق، بیزی اینتللکتوال تنبل‌لیک و اخلاقی کونفورمیزم سوروکلییر.
گوج‌لو و مودریک سیاسی لیدرلیگین چاتیشمازلیغی، ایسلام دونیاسینی هر جور سالدیری و مانیپولاسیونا قارشی کؤو‌رک ائدیر. نتیجه اولا‌راق دا، ساواشلار و موناقیشه‌لر قاچیلماز حالا گلیر و منبع‌لر گؤزلریمیز اؤنونده دایما اولور. گنج‌لر گله‌جه‌یه اولان اومیدلرینی ایتیرمه‌یه باشلاییرلار و بو دا شدت طرفداری حدین‌دن آرتیق اوجداکی تشکیلات‌لار طرفین‌دن اله کئچیریلمه‌لری اوچون اویغون زمین حاضیرلاییر. موسلمان اؤلکه‌لر، تکباشینا، یا دا کوللکتیو شکیلده، هر اوغورسوز اولاندا، القاعده و داعش کیمی ترورچو قروپ‌لار اللرینی اوووش‌دورا‌راق، داها دا اورکلنیرلر. موسلمان اؤلکه‌لر سیاسی، ایقتیصادی و/ ویا اجتماعی مسئله‌لری حلّ ائتمدیگی مودّتجه، هئچ کیم، ترور و شدت طرفداری آشیریلیقچی قروپ‌لارا قارشی آپاریلان موباریزه‌نین اوغورلو اولماسینی گؤزلممه‌لی‌دیر.
بوتون بو پروبلم‌لره و چتین‌لیک‌لره باخمایا‌راق، قوربان بایرامی، تبریک و آنما اوچون بیر فورصت‌دیر. حیاتدا نیین واجیب اولدوغونو خاطیرلامالیییق و اؤنجه لیک‌لریمیزی دوغرو اولا‌راق بللی ائتمییمیز اوچون وئریلمیش بیر فورصت. اللها و بیر-بیریمیزه یاخینلاشماغیمیز اوچون وئریلمیش بیر نعمت.
